stanford-oval/wikipedia huggingface dataset:
Tarbosaurus
Paleobiologia > Kallon mekaniikka

Tarbosauruksen kallo kuvailtiin ensimmäistä kertaa kattavasti vuonna 2003. Tutkijat panivat merkille avainasemassa olevat eroavaisuudet Tarbosauruksen ja pohjoisamerikkalaisten tyrannosauridien välillä. Monet näistä eroavaisuuksista perustuvat siihen, miten kallon luut soveltuvat purennanaikaisen paineen käsittelyyn. Yläleuan pureutuessa kohteeseen voima välittyi yläleukaluun (maxilla) kautta ympäröiviin kalloluihin. Pohjois-Amerikan tyrannosaurideilla voima siirtyi yläleukaluusta nenäluihin, jotka olivat tukevasti kiinni kyynelluissa erillisellä luuaineksella. Tämä aines lukitsi luut yhteen, mikä on johtanut siihen päätelmään, että pohjoisamerikkalaisen tyrannosauridin purressa voima kulkeutui nenäluista kyynelluihin.
Tarbosaurukselta tämä luuaines puuttui; sen nenä- ja kyynelluut olivat vain heikosti kiinni toisissaan. Sen sijaan Tarbosauruksen yläleukaluun takaosan ulkonema oli kehittynyt massiiviseksi, ja se mahtui kyynelluun muodostamaan kuoppaan. Pohjoisamerikkalaisilla tyrannosaurideilla tämä ulkonema oli vain ohut luinen levy. Tarbosauruksen poikkeava maxillan rakenne viittaakin siihen, että purentavoima välittyi suoremmin yläleukaluusta kyynelluihin. Kyynelluut olivat myös esimerkiksi tiukemmin kiinni otsaluussa. Tällainen kallonrakenne teki sen yläleuasta jäykemmän.
Toinen huomattava eroavaisuus Tarbosauruksen ja sen pohjoisamerikkalaisten sukulaisten välillä on sen niin ikään jäykempi alaleuka. Siinä missä teropodeilla oli enemmän liikkumavaraa alaleukaluun takaisten luiden ja hampaiden alisten luiden välillä, Tarbosauruksella oli lukitusmekanismi, jonka muodosti sen anguluksen luuharjanne, joka oli niveltynyt suorakulmaisesti sen hampaiden alla olevien luiden takaosaan.
Eräät tutkijat ovat esittäneet hypoteesin, jonka mukaan Tarbosauruksen jäykkä kallonrakenne oli evolutiivinen sovellus, jonka ansiosta se saattoi metsästää massiivisia titanosaurideja eli sauropodeja, joita oli löydetty Nemegtin muodostelmasta ja joita ei myöhäisellä liitukaudella Pohjois-Amerikassa esiintynyt.
Kallon eroavaisuuksilla on ollut vaikutusta myös tyrannosauridien fylogeniaan. Samankaltainen kallonrakenne on nähtävissä myös Mongoliasta löydetyssä Alioramuksessa, mistä on päätelty, että se Tyrannosauruksen sijaan on Tarbosauruksen lähin sukulainen. Niinpä Tarbosauruksen ja Tyrannosauruksen väliset yhtäläisyydet saattavat olla sidonnaisia niiden suureen kokoon, ja kumpikin voi olla kehittynyt erikseen konvergentisti.
Paleobiologia > Aivojen rakenne

Tarbosauruksen kallo, jonka löysivät neuvostoliittolaiset ja mongolialaiset tutkijat vuonna 1948, sisälsi myös aivo-ontelon. Kipsivalun avulla Maleev saattoi tehdä suuntaa antavia kokeita Tarbosauruksen aivojen muodosta. Uudempi polyuretaanivalu on antanut yksityiskohtaisempaa tietoa Tarbosauruksen aivojen rakenteesta ja toiminnasta.
Myös Tyrannosaurus rexin aivojen rakennetta on analysoitu, ja vertailu on osoittanut, että Tarbosauruksen aivot olivat hyvin samanlaiset eroten vain joidenkin aivohermojen, kuten kolmoishermon ja lisähermon, juurien sijainnilta. Tyrannosauridien aivot muistuttivat enemmän krokotiilieläinten ja muiden matelijoiden aivoja kuin lintujen aivoja. Tarbosauruksella on arvioitu olleen vain 184 kuutiosenttimetrinen kokoiset aivot. Muun muassa suurten hajukäämiensä ja hajuhermojensa vuoksi Tarbosauruksen ja Tyrannosauruksen hajuaistia on pidetty terävänä. Myös Tarbosauruksen kyvyn havaita feromoneja on arveltu aivojen tutkimuksen perusteella olleen hyvä, mikä vihjaa monimutkaisesta parittelukäyttäytymisestä.
Niin ikään oli Tarbosauruksen kuulo- ja tasapainohermokin isokokoinen viitaten hyvään kuuloaistiin, josta lienee ollut hyötyä eläintenvälisen kommunikoinnin sekä yleisen valppauden kannalta. Lisäksi Tarbosauruksen tasapaino on todennäköisesti ollut hyvä, kuten myös sen koodinaatiokyky. Vastapainoisesti taas näkökykyyn liittyvät hermot ja aivorakenteet olivat pienempiä ja kehittymättömämpiä.
Keskiaivojen katto, joka vastaa matelijoilla näköhavaintojen käsittelystä, oli Tarbosauruksella hyvin pieni, kuten olivat myös näköhermo ja silmän liikehermo. Toisin kuin Tyrannosauruksella, jonka eteenpäin kohdistuneet silmät takasivat sille jonkinasteisen binokulaarisen näön, Tarbosauruksella oli kapeampi kallo, joka oli tyypillisempi muille tyrannosaurideille ja jossa silmät osoittivat ensisijaisesti sivusuuntiin. Näiden tietojen valossa Tarbosauruksen uskotaan toimineen enemmänkin haju- ja kuulo- kuin näköaistinsa varassa.
Paleoekologia

Suurin osa tunnetuista Tarbosauruksen fossiileista on kaivettu Nemegtin muodostelmasta Gobin autiomaasta eteläisestä Mongoliasta. Nemegtin muodostelmaa ei ole koskaan ajoitettu radiometrisesti, mutta fossiilien ohessa löydetyn faunan perusteella dinosaurusten kuolinajankohta on sijoitettu Maastricht-vaiheeseen liitukauden loppupuolelle. Maastricht-vaihe käsittää aikavälin 70–65 miljoonaa vuotta sitten, ja se päätti liitukauden.
Subashin muodostelma, josta Shansanosaurusten jäänteet löytyivät, on myös Maastricht-vaiheen ajoilta.
Nemegtin maakerrostumat ovat säilyttäneet jälkiä suurista joenuomista ja maa-aineksesta, jotka osoittavat ilmaston olleen merkittävästi kosteampia kuin mitä sen on arveltu olleen Barun Goyotin ja Djadochtan muodostelmien, joista kumpikin sijaitsee myös Gobissa, perusteella. Kuitenkin kalsiumkarbonaattipitoisen kiviaineksen läsnäolo kertoo ainakin ajoittaisista kuivakausista.
Toisinaan alueelta löytyy satunnaisia nilviäisten fossiileja, kuten myös muiden vesieläinten, esimerkiksi kalojen ja kilpikonnien, jäännöksiä. Krokotiilieläimiä edustavat useat Shamosuchus-suvun jäsenet, joiden hampaat olivat erikoistuneet simpukoiden murskaamiseen. Nisäkkäiden fossiilit ovat hyvin harvinaisia Nemegtin muodostelmassa, mutta sen sijaan lukuisia lintuja on löytynyt mukaan lukien Enantiornithes-alaluokan Gurilynia-suvun edustajia, Hesperornithiformesin Judinorniseja ja Teviorniseja sekä yksi sorsalintujen varhainen edustaja. Lisäksi on löydetty monia erilaisia dinosauruksia, kuten ankylosauridi Tarchia ja pachycephalosauridit Homalocephale sekä Prenocephale. Toistaiseksi kiistatta suurin peto, joka Nemegtistä on kaivettu, on ollut aikuinen Tarbosaurus. Se on todennäköisesti väijynyt suurta hadrosauria, joko Saurolophusta tai Barsboldiaa, tai sitten sauropodia, kuten Nemegtosaurusta tai Opisthocoelicaudiaa. Aikuiset Tarbosaurukset kohtasivat oletettavasti vain vähän kilpailua pienempien teropodien, kuten Troodontidae-heimon jäsenten (Borogovia, Tochisaurus, Saurornithoides), oviraptorosauridien (Elmisaurus, Nemegtomaia, Rinchenia) tai Bagaraatanien taholta. Toiset teropodit, kuten jättimäiset Therizinosaurukset, saattavat olla olleet kasvinsyöjiä, ja Ornithomimosauria-yläheimon jäsenet, kuten Anserimimus, Gallimimus ja Deinocheirus, olivat mahdollisesti kaikkiruokaisia eläimiä, jotka jahtasivat vain pieniä saaliita, eivätkä siten kilpailleet Tarbosauruksen kanssa. Silti Tarbosaurusten nuoremmat yksilöt ovat saattaneet sijoittua ekologisiin lokeroihin, jotka jäivät aikuisten Tarbosaurusten ja pienempien teropodien väliin. Samankaltainen oli tilanne myös muiden suurten tyrannosauridien sekä nykylajeista muun muassa komodonvaraanin kanssa.
Mittakaavaa havainnollistava kuva Tarbosaurus bataarista ja ihmisestä rinnakkain
Tarbosauruksen pääkallo
Ömnögovin provinssi, josta suurin osa Tarbosauruksen jäänteistä on löydetty
Tarbosaurus bataar
Aikuinen ja keskenkasvuinen Tarbosaurus ihmisen rinnalla
Tarbosauruksen luuranko Eksperimentariumissa Tanskassa
Osittainen Tarbosaurus bataarin kallo
Taiteilijan näkemys Tarbosauruksesta
Käännös suomeksi
Sindel

Sindel Mortal Kombat: Deceptionissa
Sindel on fiktiivinen henkilö Mortal Kombat -tappelupelisarjassa.
Sindhupalchokin piirikunta

| Sindhupalchokin piirikunta सिन्धुपाल्चोक, Sindhupālcok |
| --- | --- |
 Sindhupalchokin piirikunnan sijainti Nepalissa.
 Koordinaatit: 27.778°N, 85.712°E 
Valtio:     Nepal
Nepalin kehitysalueet:  Keskinen kehitysalue
Nepalin vyöhykkeet:  Bagmati
Hallinto:  
 – hallinnollinen keskus:  Chautara
Pinta-ala  ():  2 542 km²
Väkiluku (2011)  ():  287 798
 – väestötiheys:  113 as./km²
HDI (2011):  0,455
Lyhenteet:  
 – ISO 3166:  NP-BA
 
deosindhupalchok.gov.np/
 Sindhupalchokin piirikunnan kartta. Hallintokeskuksen sijainti käy ilmi kartalta. 
Sindhupalchokin piirikunta (nepaliksi सिन्धुपाल्चोक , Sindhupālcok) on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa.
Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Dolakha idässä, Kavrepalanchok etelässä,  Kathmandu lounaassa, Nuwakot lännessä ja Rasuwa luoteessa.
Sindhupalchokin piirikunnassa asui vuonna 2011 yhteensä 66 688 perhekuntaa ja kaikkiaan 287 798 ihmistä. Piirikunnan pinta-ala on 2 542 neliökilometriä ja asukastiheys 113 as./km2. Hallinnollinen keskus on toukokuussa 2014 kaupungin asemaan nostettu Chautara.
Sindhupalchokin piirikunta kärsi pahoin 25. huhtikuuta 2015 sattuneessa maanjäristyksessä. Ainakin kahden voimakkaan jälkijäristyksen keskukset (M6,7/ 26.4.2015 ja M7,3/ 12.5.2015) osuivat piirikunnan alueelle tuhoja aiheuttaen. Piirikunnan rakennuksista jopa 90 prosenttia raportoitiin tuhoutuneiksi. Järistyksen jäljiltä oli 4. toukokuuta mennessä raportoitu ainakin 3 360 ihmishengen menetys piirikunnassa. Kuolonuhrien määrä oli suurin kaikista Nepalin piirikunnista.
Piirikunnan kautta kulkee Kathmandusta Kiinan rajalle johtava Aranikon valtatie (H3), joka on Nepalin tärkein maantieyhteys Kiinaan. Huhtikuun 2015 maanjäristyksessä maantiellä tapahtui monia ihmishenkiä vaatineita maanvyörymiä.
Luonnonmaantieteellisesti piirikunta ryhmitellään usein Nepalin Keskiseen vuoristovyöhykkeeseen kuuluvaksi. Tarkempi jaottelu kertoo paremmin piirikunnan monimuotoisuudesta. Sen mukaan piirikunnasta 6,0 % kuuluu ylempään trooppiseen, 37,2 % subtrooppiseen, 24,5 % lauhkeaan, 15,1 % subalpiiniseen ja 7,8 % alpiiniseen kasvillisuusvyöhykkeeseen sekä 9,1 % ylempään vuoristovyöhykkeeseen (nival zone). Alueesta 0,4 % on vesistöjen peitossa.
Kathmandusta koilliseen, Kiinan rajalle johtavaa, onnettomuusaltista Aranikon valtatietä (H3) vuoristosolassa Sindhupalchokin piirikunnan Kodarissa.
Simpanin kylää Sindhupalchokin piirikunnassa.
Aiheesta muualla

Kuvia tai muita tiedostoja aiheesta Sindhupalchokin piirikunta Wikimedia Commonsissa
Sindhupalchowk district (VDC-Municipality in detail, 2011 census; pdf) (Arkistoitu – Internet Archive) (englanniksi) (cbs.gov.np)
Signalointi (taloustiede)

Taloustieteen sopimusteoriassa signalointi tarkoittaa, että joku (agentti) välittää uskottavasti toiselle (päämies) tietoa itsestään.
Koulutus ja signalointi

Signalointiteoriaa on sovellettu varsinkin koulutukseen. Taloustieteen nobelisti Michael Spence esitti vuonna 1973 julkaisemassaan artikkelissa Job Market Signaling, että työmarkkinoilla koulutus toimii työnantajille pääasiassa signaalina siitä, kuinka hyvin työnhakija selviytyisi hakemastaan työtehtävästä. Koska työnantajan on hankalaa arvioida etukäteen työntekijän sopivuutta tehtävään, käyttää hän hakijan koulutustasoa signaalina siitä, kuinka hyvin tämä selviytyisi tehtävästä.
Tämä johtaa Spencen mukaan siihen, että työntekijät kouluttautuvat paremmin antaakseen työnantajalle paremman signaalin omasta osaamisestaan. Spencen mukaan työntekijöiden pääasiallinen motivaattori kouluttautumiseen onkin juuri paremman signaalin antaminen, ei koulutuksen sisältö itsessään. Työnhakija arvioi koulutuksen vaatimia signalointikustannuksia, kuten aikaa ja rahaa, ja vertaa niitä koulutuksen tuoman signalointivaikutuksen antamaan hyötyyn työmarkkinoilla.
Signalointiteoria esittääkin, että yhteiskunnan näkökulmasta osa koulutuksesta on resurssien tuhlaamista: koulutus ei nosta opiskelijan tuottavuutta, vaan ainoastaan viestii potentiaalisille työnantajille henkilön lahjakkuudesta arvosanoin. Tällöin koulutus voi kannattaa yksilölle itselleen, vaikka se ei yhteiskunnan näkökulmasta olisi menetetyn työajan ja kustannusten arvoista.
Kennedy School of Governmentin kehitystalouden professori, tohtori Lant Pritchett esitti tutkimuksessaan, että koulutuksen lisääminen näyttää laskevan tuottavuutta. Hän erotti ilmiölle kolme syytä, joiden osuudet vaihtelevat maasta toiseen:
1. kieroutuneet hallinnolliset ympäristöt
2. koulutuksen määrän valtava lisääminen on vähentänyt sen rajahyötyä
3. koulutuksen laatu on ollut huonoa
Tutkimuksen mukaan vaurauden kasvu lisää koulutusta mutta koulutuksen lisääminen ei lisää vaurauden kasvua vaan heikentää talouskasvua lyhentämällä työuria.
Filosofi Nassim Nicolas Talebin Antifragile-kirjan mukaan Sveitsi on maailman rikkaimpia maita siksi, että siellä on suhteellisen vähän yliopistokoulutettuja.
Eräiden[lähde? ] arvioiden mukaan etenkin korkeakoulutuksen hyöty työelämälle on sinänsä pieni, mutta lahjakkaiden ihmisten on sen verran helppo hankkia tutkinto, että heidän kannattaa nähdä se vaiva saadakseen parempi tai paremmin palkattu työpaikka. Koska lahjattomat eivät pysty suorittamaan kyseistä tutkintoa tai sen suorittaminen on heille niin työlästä, että se ei heille kannata, työnantaja voi luottaa siihen, että tietyn tutkinnon suorittanut on todennäköisesti lahjakas.
Snowgoons

| Snowgoons> Tiedot |
| --- | --- |
Toiminnassa:  1999–
Tyylilaji:  Hip hop, Hardcore hip hop
Kotipaikka:  Saksa ja Tanska
Jäsenet:  DJ Illegal, JS Kuster , Det Gunner, Sicknature
Levy-yhtiö:  Goon Musick
Infobox OKNimi-testi OK: 
Snowgoons on saksalais-tanskalainen hip hop -tuottajaryhmä ja yhtye. Ryhmän muodostivat ensin saksalaiset Det Gunner ja DJ Illegal, mutta yhtye laajeni nelijäseniseksi vuonna 2011 tanskalaisen mc/tuottaja Sicknaturen ja saksalaisen hip hop -dj J.S. Kusterin liityttyä siihen.
Snowgoons tunnetaan massiivisesta, eeppisestä ja lähen soundtrackmaisesta tuotannostaan. Ryhmä on tehnyt laajaa yhteistyötä amerikkalaisten ja eurooppalaisten nimien kuten Vinnie Pazin, Army of the Pharaohs, ONYXin, M.O.P:n , La Coka Nostran ja joidenkin Wu-Tang Clanin jäsenten kanssa.[lähde? ]
Toxic

| ”Toxic” Britney Spears |
| --- | --- | --- |

Singlen tiedot
 Albumilta: In the Zone
 Äänitetty : 2003
 Julkaistu: 12. tammikuuta 2004
 Kesto: 03.31
 Levy-yhtiö: Jive
Britney Spearsin muut singlet
| ”Me Against the Music” 2003 | ”Toxic” 2004 | ”Everytime” 2004 |
Toxic on Britney Spearsin vuonna 2003 julkaistun In the Zone -albumin toinen single.
Toxicista tuli Spearsin neljäs top-10 kappale USA:ssa oltuaan sijalla 9. Britanniassa kappale oli sijalla yksi ja oli hänen neljäs kappaleensa listan kärjessä. Spears voitti kappaleesta vuoden parhaan tanssikappaleen Grammyn.
Kappaleet

"Toxic" (Main Version) — 3:21
"Toxic" (Lenny Bertoldo Mix Show Edit) — 5:46
"Toxic" (Armand Van Helden Remix Edit) — 6:25
"Toxic" (Felix Da Housecat's Club Mix) — 7:09
"Toxic" (Instrumental) — 3:21
"Toxic" (Main Version) — 3:21
"Toxic" (Lenny Bertoldo Mix Show Edit) — 5:46
"Toxic" (Music Video)
"Britney Previews In The Zone" Video Interview
"Toxic" (Main Version) — 3:21
"Toxic" (Instrumental) — 3:21
"Toxic" (Main Version) — 3:21
"Toxic" (Instrumental) — 3:21
"Toxic" (Bloodshy & Avant Intoxicated Remix) — 5:35
"Toxic" (Armand Van Helden Mix Edit) — 6:25
A-puoli:
"Toxic" (Armand Van Helden Remix) — 9:34
B-puoli:
"Toxic" (Felix Da Housecat's Club Mix) — 7:04
"Toxic" (Lenny Bertoldo Mix Show Edit) — 5:46
Kappaleet > Listat

| Listat (2004) | Paras sijoitus |
| --- | --- |
Australian ARIA Singles Chart: 1
Austrian Singles Chart: 5
Belgian Singles Chart (Flanders): 6
Belgian Singles Chart (Wallonia): 6
Canadian Singles Chart: 1
Danish Singles Chart: 4
Dutch Singles Char: 6
European Hot 100 Singles: 1
Suomi Singles Chart: 8
French Singles Chart: 3
German Singles Chart: 4
Irish Singles Chart: 1
Italian FIMI Singles Chart: 4
New Zealand Singles Chart: 2
Norwegian Singles Chart: 1
Romanian Singles Chart: 4
Spanish Singles Chart: 5
Swedish Singles Chart: 2
Swiss Singles Chart: 4
UK Singles Chart: 1
U.S. Billboard Hot 100: 9
U.S. Billboard Hot Dance Club Play: 1
U.S. Billboard Hot Dance Airplay: 1
U.S. Billboard Top 40 Mainstream: 1
Aiheesta muualla

How Bollywood Gave Britney Spears Her Greatest Hit  Insider-lehden analyysi. Video, 8 min.
Britney Spearsin singlet
| --- | --- |
…Baby One More Time:    ”…Baby One More Time”  ·  ”Sometimes”  ·  ”(You Drive Me) Crazy”  ·  ”Born to Make You Happy”  ·  ”From the Bottom of My Broken Heart”
Oops!… I Did It Again:    ”Oops!… I Did It Again”  ·  ”Lucky”  ·  ”Stronger”  ·  ”Don’t Let Me Be the Last to Know”
Britney:    ”I’m a Slave 4 U”  ·  ”Overprotected”  ·  ”I’m Not a Girl, Not Yet a Woman”  ·  ”I Love Rock ’n’ Roll”  ·  ”Boys”
In the Zone:    ”Me Against the Music”  ·  ”Toxic”  ·  ”Everytime”  ·  ”Outrageous”
Greatest Hits: My Prerogative:    ”My Prerogative”  ·  ”(I’ve Just Begun) Having My Fun”  ·  ”Do Somethin’”
Blackout:    ”Gimme More”  ·  ”Piece of Me”  ·  ”Break the Ice”
Circus:    ”Womanizer”  ·  ”Circus”  ·  ”If U Seek Amy”  ·  ”Radar”
Femme Fatale:    ”Hold It Against Me”  ·  ”Till the World Ends”  ·  ”I Wanna Go”  ·  ”Criminal”
Britney Jean:    ”Work Bitch”  ·  ”Perfume”
Muut kappaleet:    ”3”  ·  ”And Then We Kiss”  ·  ”My Only Wish (This Year)”  ·  ”Ooh La La”  ·  ”Someday (I Will Understand)”
Vierailijana:    ”S&M”  ·  ”Scream & Shout”
Snowdrop (pelimoottori)

Snowdrop on Ubisoftin käyttämä pelimoottori, joka on "syntynyt" Ubisoftin ostaessa Massive Entertainmentin vuonna 2008. Tämän jälkeen moottoria on kehitetty hiljaisuudessa, kunnes siitä saatiin viitteitä vuonna 2013 ja moottoria esiteltiin vuonna 2014 Game Developers Conferencessa näytetyllä videolla.
Pelimoottorin kehityksessä rajattiin pois tuki tietyille alustoille: näiden tukeminen olisi vaatinut moottorin ominaisuuksien karsimista. Pelimoottoria suunniteltiin seuraavan sukupolven laitteille: kehittäjät ennakoivat seuraavan konsolisukupolven ominaisuuksia ja kehittivät näille. Ubisoftilla oli myös ennestään aiemman sukupolven laitteilla toimivia pelimoottoreita.
Moottorin ytimessä on "solmupohjainen järjestelmä" (engl. node-based), jossa yhdistetään eri järjestelmät kuten renderöinti, tekoäly, tehtävien skriptit ja käyttöliittymä.
Pelimoottoria on käytetty vuonna 2016 julkaistussa pelissä Tom Clancy’s The Division ja sen seuraajassa Tom Clancy’s The Division 2. Moottoria on käytetty myös peleissä Mario + Rabbids: Kingdom Battle ja South Park: The Fractured But Whole ja siihen on tehty merkittäviä päivityksi ja parannuksia Avatar: Frontiers of Pandora -peliä varten.
Snowmass (Colorado)

Snowmass (tunnetaan paikallisesti nimellä Old Snowmass) on kunnallishallinnoton alue, joka sijaitsee Pitkin Countyssä, Coloradossa, USA:ssa. Alue sijaitsee Roaring Fork River-laaksossa, Snowmass Creekin suun lähellä State Highway 82:n varrella Aspenin ja Basaltin välillä. Snowmass koostuu pääosin postikonttoreista, useita kaupallisia yrityksistä ja ympäröivistä taloista ja karjatiloista. Snowmassin postitoimipaikan postinumero on 81654.
Snowmassia ei pidä sekoittaa Snowmass Ski Areaan tai Snowmass Villageen.
Stonerville

| Stonerville |
| --- | --- |

Ohjaaja:  Bill Corcoran
Käsikirjoittaja:   Kevin Sepe  Tom Alexander 
Tuottaja:   Kevin Sepe  Daniel Grodnik 
Säveltäjä:  Kevin Sepe
Kuvaaja:  Curtis Petersen
Leikkaaja:  John Coniglio
Pääosat:   Pauly Shore  Alex Mauriello  Leslie Nielsen  Phil Morris 
Valmistustiedot
Valmistusmaa:  Yhdysvallat
Levittäjä:  Screen Media Films
Ensi-ilta:  2011
Kesto:  94 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Stonerville on vuonna 2010 kuvattu ja vuonna 2011 julkaistu komediaelokuva. Elokuvan pääosia esittävät Patrick Cavanaugh, Joey Diaz, Cameron Goodman, Brian Guest, Alex Mauriello, Phil Morris, Leslie Nielsen, Bob Rumnock, Pauly Shore ja Preston Vanderslice. Elokuvan on ohjannut Bill Corcoran. Elokuva julkaistiin suoraan videolle. Elokuva oli Nielsenin viimeinen näyttelijänä. Hän kuitenkin ehti ennen kuolemaansa äänittää osuutensa Ready Espanosa -nimiselle hahmolle elokuvaan The Waterman Movie, jonka oli tarkoitus ilmestyä joulukuussa 2012.
Aiheesta muualla

Stonerville Internet Movie Databasessa (englanniksi)
Stonerville AllMoviessa. (englanniksi)
Sporofyytti

Siemenkasveilla sporofyytti on koko näkyvä kasvi, kuten puu.
Sammalilla sporofyytti on itiöpesäke.
Sporofyytti eli itiöpolvi on sukupolvenvuorottelua ilmentävien kasvien monisoluinen vaihe, joka kehittyy mitoosilla kahden haploidin sukusolun muodostamasta tsygootista ja jonka kromosomisto on diploidi. Sporofyytti tuottaa haploideja itiöitä meioosilla, jotka voivat kehittyä gametofyyteiksi.
Sporofyytin rooli osana näkyvää kasvia on evoluution myötä kasvanut. Varhain kehittyneillä lajeilla, kuten useimmilla sammalilla, sporofyytin muodostaa sammalen kärkeen kasvava itiöpesäke. Myöhemmin kehittyneillä lajeilla, kuten siemenkasveilla, sporofyytti muodostaa näkyvän kasvin.
Sindh

Sindh Pakistanin kartalla
Sindh (sindhiksi سنڌ, Sindh, urduksi ‏سندھ‎, Sindh) on Pakistanin eteläisin provinssi. Sen pinta-ala on 140 914 km²  ja asukasluku noin 40 miljoonaa. Sindhin pääkaupunki on Karachi.
Indusjoki virtaa Sindhin halki. Osa Sindhiä on hedelmällistä ja tärkeää maatalousmaata. Intian rajalla provinssin eteläosassa levittäytyy Tharin autiomaa.
Sindhin provinssin yleisimpiä kieliä ovat sindhi ja urdu. Sindh oli ensimmäisiä alueita Etelä-Aasiassa, johon islaminusko levisi. Sindhissä vallitsee subtrooppinen ilmasto. Kesällä voi olla 46 astetta lämmintä, mutta joulu-tammikuussa lämpötila on vain muutamia asteita nollan yläpuolella. Vuotuinen sademäärä, noin 150–200 mm, kertyy pääosin heinä- ja elokuun aikana.
Arabivalloitus 700-luvun alussa

Sindhin arabivalloituksesta on tietoa vain vähän, ja sekin on peräisin myöhäisistä lähteistä. Vuoden 711 jälkeen ismaeliitit olivat nykyiseen Pakistaniin kuuluvassa Sindhissä. Valloituksesta kertoo lyhyesti Bagdadissa vaikuttanut Baladhuri (820–892), ja ainoa  sindhiläinen lähde on vuodelta 1261 tekijänä Cachnamah. Tämä on nähtävästi päässyt käyttämään varhaisia arabilähteitä, mukaan lukien Baladhur. Cachnamah korostaa kahta asiaa, kuvernöörin keskeistä asemaa valloituksen ohjaajana sekä ennustajien ja viisaiden miesten varoituksia, että arabivalloitus oli ennalta määrätty. Näiden kahden raportin ilmoittamia kaupunkeja ei ole varmuudella tunnistettu.
Merkittäviä kaupunkeja

Hyderabad
Karachi
Larkana
Mirpurkhas
Sukkar
Sukkur
Toxicity

| Toxicity System of a Down |
| --- | --- | --- |

Studioalbumin tiedot
 Äänitetty : helmi–maaliskuu 2001
 Julkaistu: 4. syyskuuta 2001
 Tuottaja(t): Rick Rubin, Daron Malakian & Serj Tankian
 Tyylilaji: alternative metal
 Kesto: 44.06
 Levy-yhtiö: American Recordings
Muut kannet
 Erikoispainoksen kansikuva, jossa bonus-CD  Erikoispainoksen kansikuva, jossa bonus-DVD
Listasijoitukset
  8.   47.[lähde? ]   16.[lähde? ]   31.[lähde? ]   23.[lähde? ]   17.[lähde? ]   31.[lähde? ]   6.[lähde? ]   7.[lähde? ]   29.   1.[lähde? ]   1..
System of a Down:n muut julkaisut
| Limited Edition Tour CD 2000 | Toxicity 2001 | Steal This Album! 2002 |
Singlet albumilta Toxicity
 ”Chop Suey!” Julkaistu: 13. elokuuta 2001  ”Toxicity” Julkaistu: syyskuu 2001  ”Aerials” Julkaistu: 11. kesäkuuta 2002
Toxicity on System of a Downin vuonna 2001 julkaistu toinen albumi. Albumin tuotti Rick Rubin, ja se julkaistiin levy-yhtiöstä American Recordings. Levy sijoittui ensimmäisellä viikolla sijalla #1 Yhdysvalloissa ja Kanadassa.
Toxicity sai myös hyvät arvostelut kriitikoilta, ja pääsi myös moniin "best of" listoihin (kuten ollen SPIN Magazinen listan mukaan vuoden äänite), ja se sai myös Grammy ehdokkuuden singlelle Chop Suey!. Albumia on myyty yli 12 miljoonaa kappaletta maailmanlaajuisesti ja se on myynyt moninkertaista platinaa Yhdysvalloissa.
Kokoonpano

Serj Tankian – laulu, kosketinsoittimet
Daron Malakian – laulu, kitara
John Dolmayan – rummut
Shavo Odadjian – basso